open-index/open-wikipedia-markdown huggingface dataset:
1729

**1729** sa roun lannen koumin ki ka koumansé oun jédi.

## Évènman
* 24 févriyé (13 févriyé di kalandriyé julyen) : trété di lapè di Rasht ant Pèrs-a ké Larisi-a.

* 5 mars (oben 12-a) : koumansman di règn di Mulay Abd-Allah, soultan alaouit di Maròk(1729-1735, 1736-1738 ké 1745-1757).

* À lanmò-a di Mulay Ahmed, gard nwè-a ka chwézi so frè Mulay Abd-Allah. Li sa kontren d’abandonnen so kapital roun pronmyé fwè an 1735, mé ka roupran pouvwè-a lannen swivant-a à so frè Mulay Ali el-Aredj. Dé lannen plita, li sa òkò dépozé pa gard nwè-a o profi di so frè, ki an favò-a di roun tchòk di Léta di pacha di Tanger sa rapidman dézavwé pa larmé nwè-a. Mulay Abd-Allah pwé roupran pouvwè-a an finisman-an di 1745 ké gardé li.

* 8 mars : Gilles Hocquart sa nonmen koumisèr jénéral-a é entandan entèrmédjèr di Nouvèl-Lafrans. Li ka rivé an sèptanm. 

* Jen - jwiyé : roupriz di lagèr-a ant Mandchou-ya ké Dzoungar-ya (finisman an 1739). Li ka akrwat povté-a ké loprésyon-an ké patché Mongol ka sasé réfij odéla di lak Baykal.

* 25 jwiyé : sèt dé désandan dé Lord propriyétèr dé Karolin ka sédé yé propriyété o gouvèlman britannik ki ka divizé téritwar-a an Karolin di Nò é di Sid (sof John Carteret ki ka négosyé anvantajézman so drwè-ya é ka sédé yé ki an 1744).

* 30 jwiyé : fondasyon di lavil-a di Baltimore annan Maryland (fitir Létazini).

* 1e sèptanm : nofraj di Léléfan-an asou Saint-Laurent, bò'd Kébèk.

## Nòt ké référans

## Lyen ègstèrn
1730

**1730** sa roun lannen koumin ki ka koumansé oun dimanch.

## Évènman
* 15 janvyé : Ashraf sa briga pa troup-ya di Tahmasp II ki kondjwi pa Kuli Khan bò'd Chiraz. Li sa tchwé annan so fwit ké Afgan-yan Ghilzai sa roujété rò di Pèrs.

* 8 févriyé : djanman-yan di Brézil, dékouvri atè Serro Frio, annan réjyon-an di Vila Rica an 1729, sa déklaré propriyété rwayal é yé sasé ouvèrt pou tout moun ki ka mwayennen péyman-an di roun kapitasyon asou lèsklav nwè-ya ki itilizé. Prodiksyon-an sa tèl ki valò-a di djanman ké bésé di 75 % asou marché entèrnasyonnal-a.

* 17 out - 9 sèptanm, Ségon lagèr Fox (en) : Villiers, ki koumandan di Fò Saint-Joseph, ké Noyelles, ki koumandan di fò Miyami, ka rigroupé yé fòs, fransé ké anmérendjen, afen d'ataké é di détrwi prensipal kanpman dé Renard.

* 19 sèptanm : lanmò di négus Bacaffa di Létchopi. Enpératris Méntouab ka kaché désè-a pannan tchèk tan afen d’établi fèrmman so tiboug Iyasou II asou tronn-an (finisman an 1755). Réjans di Méntouab.

* 1e ògtòb : soultan otoman-an  Ahmet III sa dépozé pa gran vizir-a Patrona ké jannisèr-ya. Li ké mouri an prizon, probabman asasiné. So névé Mahmud Ie ka sigsédé li.

## Nòt ké référans

## Lyen ègstèrn
1731

thumb|Louise Grimaldi ka divini prensès di Monnako.

**1731** sa roun lannen koumin ki ka koumansé oun lendi.

## Évènman
* 28 janvyé, Lalwizyann : rédisyon dé Natchez atè Sicily Island.

* 427 Natchez sa fè prizonnyé. An mè, 160 d’ant yé sa vann kou lèsklav é dépòrté atè Sen-Donmenng.

* 1e avril, Lenn : vigtwè di Peshwâ Baji Rao Ie (en) atè Bhilupur, bò'd Dabhoi (Gujarat) asou Shambhuji II de Kolhâpur.

* 13 avril : trété ant Shambhuji II di Kolhâpur ké Chhatrapati Shahu. Larivyè-a Warna ka divini frontchèr-a ant Dé rwayonm-yan.

* 8 jen, Montréyal : koumansman di èsplorasyon-an di Lwès-a di Kanada jouk Roché pa Pierre de La Verendrye ké so tiboug-ya (1731-1739, 1742-1743).

* 14 jen : kréyasyon di Konpagni swédwa dé Lenn oryantal.

* 1e jwiyé : Konpagni fransé-a dé Lenn ògsidantal, enkapab di défann Lalwizyann-an, sa rétrosédé o gouvèlman rwayal.

* 23-27 jwiyé : oun èspédisyon chinwa kont Dzoungar-ya sa détrwi atè Hoton Nor Dé mwa aprè ki li tchipé Kobdo.

* Sèptanm : Joseph François Dupleix ka pran so fongsyon-yan di dirègtò di Chandernagor ké rès-a jouk 1741.

* Novanm : khan-an di Dzoungari Galdan Tseren ka voyé so tonton Tsering Dondub ki di Kobdo ka anvayi péyi-a khalkha jouk Kerulen é ka briga Mandchou-ya ké Khalkha-ya ki ka soutni yé. Li ka parvini jouk Erdene Zuu, ansyen-an Karakorum, mé pa pwé mentni so kò.

## Nòt ké référans

## Lyen ègstèrn
1732

**1732** sa roun lannen bisègstil ki ka koumansé oun mardi.

## Évènman
* 10 janvyé : trété di Hamadan ant lanpir otoman-an ké Pèrs-a. Tirk-ya ka konsèrvé yé konkèt ki Lajéyòrji-a ké Larméni-a.

* 27 janvyé : James Oglethorpe ka òbténi di Konséy privé roun chart rwayal pou kolonni-a di Lajéyòrji ; li sa signen pa lirwè-a George II 21 avril-a é ka risouvwè pa Sceau Privé 9 jen-an.

* 1e févriyé (21 janvyé di kalandriyé julyen) : ségon trété di Rasht ant Pèrs-a ké Larisi-a. Abandon pa Ris-ya dé konkèt di Pierre le Grand asou Kaspyen-an.

* 18 mars : enstorasyon di kapitasyon-an o Brézil (1732-1750). Minò-ya di Minas Gerais divèt péyé ba kouronn pòtidjé-a 17 granm dilò pa lèsklav posédé é pa lannen. À lapojé-a di èsplorasyon-an, 100 000 lèsklav ka travayé à prospègsyon-an (swé 113 arob dilò). An 1750, minis-a Pombal ka rouvini o sistenm di quinto, mé ka ègzijé oun minimòm anniyèl di 100 arob.

* 12 avril : fondasyon di Konpagni azyatik-a o Dannmark. Li ka trafiké ké Léta barbarèsk-ya, Lachin-an ké Lenn ògsidantal-ya koté li ka akéri zil-ya di Saint-Thomas ké Sainte-Croix an 1733. Dannwa-ya ka èspòrté bwa-a ké goudron nòrvéjyen-an, hareng salé é ka risouvwè disèl, dé swari épi dé danré kolonnyal.

## Nòt ké référans

## Lyen ègstèrn
1724

**1724** sa roun lannen bisègstil ki ka koumansé oun sanmdi.

## Évènman
* 12 janvyé, Lachin : lédit di lanprò Yongzheng ki ka entèrdi prédikasyon-an di kristchannism. An ògtòb, tout misyonnè krétchen-yan sa èspilsé bò'd Canton, à lègsépsyon-an di sa-ya ki ka rézidé atè Péken.

* Mars : prronmilgasyon atè Versailles di lédit-a di rwè ki ka sèrvi di règman pou gouvèlman-an ké administrasyon-an di lajistis-a, polis, disiplin ké koumèrs-a dé lèsklav annan provens-a ké kolonni-a di Lalwizyann-an (Kod nwè).

* 24 jen : trété di partaj dé téritwar pèrs di Kaspyenn-an ki signen ant Tirk-ya ké Larisi-a atè Konstantinòp.

* 29 jen, kanpagn di Pèrs : koumansman di syèj d'Hamadan pa Otoman-yan, tandi ki roun ségon larmé tirk ka asyéjé Erevan.

* 8 jwiyé : koumansman di règn di Baadi IV Abou Chilouk, rwè di Sennar, annan Soudan atchwèl (ki dépozé 27 mars 1762-a).

* 1e sèptanm : priz d'Hamadan pa Tirk-ya. 

* 28 sèptanm : kapitchoulasyon d'Erevan.

* 30 sèptanm : larmé tirk-a divèt lévé syèj-a di Tabriz.

* 11 ògtòb, Lenn : batay di Sakhar Kheda annan Berar ant gouvèlnò moghol-a di Deccan Mubariz Khan ké Asaf Jâh. Mubariz Khan sa tchwé o kour di batay-a. Asaf Jah Ie, fitir Nizam-ul-Mulk, ka gouvèlné an souvren endépandan ké pou kapital Hyderabad.

## Nòt ké référans

## Lyen ègstèrn
1734

thumb|Pronmyé kart jénéral di anpir ris, I.K. Kirilov.

**1734** sa roun lannen koumin ki ka koumansé oun vandrédi.

## Évènman
* 8 janvyé : dé luthériens Salzbourgeois chasé an 1731 ka randé yé kò an Lajéyòrji.

* 10 avril : ensandi di lavil-a di Montréyal, Kébèk. Roun lèsklav nwè, Marie-Josèphe-Angélique, sa akizé é ègzékité 21 jen-an.

* Mè-jen, Lézanti : sousid kolègtif di roun group di maron (lèsklav nwè an fwit) di zil dannwa-a di Saint-Jean, ki sèrnen pa troup fransé-ya.

* Èspédisyon chinwa kont Dzoungar-ya an Mongoli. Mandchou-ya ka roupran Kobdo, ka anparé so kò d’Uliastay, annan Khangaï, é ka vansé jouk l’Irtych nwè-a(1733-1734).

* Japon : shogun-an Yoshimune Tokugawa ka fè aklimaté pa savan-an Aoki Kon'yō (1698-1769), dirègtò dé archiv ofisyèl, patat dous, orijinèr dé Ryūkyū, annan zil prensipal-ya.

* Lendonnézi : Konpagni néyèrlandé-a dé Lenn oryantal ka akòrdé roun fòrt sibvansyon o prens di Mataram pou ki li ka dévlopé kiltir-a di pyépwav. An kontparti, li divèt fè raché annan sis mwa-ya tout pyékafé di so Léta. Èspésyalizasyon-an dé kiltir enpozé pa Néyèrlandé-ya ka antrennen dépandans-a dé popilasyon ki divèt prokiré yé kò danré alimantèr-ya pa lentèrmédjèr-a di konpagni-a.

## Nòt ké référans

## Lyen ègstèrn
1735

thumb|Qianlong é enpératris Xiao Xian an 1736.

**1735** sa roun lannen koumin ki ka koumansé oun sanmdi.

## Évènman
* 21 mars (10 mars di kalandriyé julyen) : trété di Gandja ant Pèrs-a ké Larisi-a kont Otoman-yan. Réjan-an di Pèrs Nadir Afshar ka rékipéré provens-ya ki Ris-ya té akéri an 1723 mé pa ka tchipé yé.

* 13 avril : koumansman di règn di Sakuramachi, lanprò di Japon (finisman an 1747).

* 19 avril : roun èspédisyon franko-anmérendjen, anba Noyelles, ka asayé les Renards ké les Sauks annan yé fò di larivyè-a dé Mwann (Iowa). Aprè tchèk escarmouches, roun trété sa konkli.

* 12 jwiyé : Bertrand-François Mahé de La Bourdonnais ka divini pronmyé gouvèlnò jénéral-a dé zil Bourbon é di Lafrans, atchwèl zil di Larégnon-an ké Moris.

* 4 sèptanm : bey-a di Tinis Hussein Ie Bey sa briga é dépozé atè batay-a di Smindja pa so piti-névé Ali Bey ké lèd-a di dey di Laljèr ; li ka réfijyé so kò atè Kairouan koté li ka rézisté jouk 1740.

* 7 sèptanm : Ali Ie Pacha ka antré annan Tinis. Li ka briga pwisans éropéyen-yan, épi ka montré so kò konsilyan an finisman-an di so règn (finisman an 1756).

## Nòt ké référans

## Lyen ègstèrn
1733

thumb|11 sèptanm : Stanislas Leszczynski sa réyéli rwè di Pològn.

**1733** sa roun lannen koumin ki ka koumansé oun jédi.

## Évènman
* 12 févriyé (1e févriyé di kalandriyé julyen) : britannik-a James Edward Oglethorpe ka fondé kolonni pénitansyèr-a di Lajéyòrji an Lanmérik di Nò é di lavil-a di Savannah.

* Févriyé- mars : koumansman di dézyenm èspédisyon-an di Vitus Béring (1733-1743). Rélévé dé kot oryantal di Sibéri-a, di Kamtchatka, dé Kouril ké dé Aléoutchen. Béring ka mouri an Alaska.

* 23 mars : konstitisyon an Lèspagn di Konpagni-a dé Filipin. Projè-a pa ka abouti.

* 28 mè (17 mè di kalandriyé julyen) : Sugar and Molasses Act. Palman britannik-a ka entèrdi o kolon anmériken lenpòrtasyon-an di souk ki pa ka provini di téritwar anba kontrol britannik.

* 15 jwiyé : Flòt di Lajan-an sa détrwi pa roun ouragan annan Latlantik-a.

* 19 jwiyé : réjan-an di Pèrs Nâdir Shâh ki té roupran lofansiv-a kont Otoman-yan an janvyé, sa briga asou bò-ya di Tig.

* Jwiyé : fondasyon di kouminoté jwiv-a di Savannah.

* Révòlt dé nwè annan Lézanti britannik-ya.

## Nòt ké référans

## Lyen ègstèrn
1736

thumb|Potrè di Nâdir Shâh pa Jonas Hanway, bò'd 1750.

**1736** sa roun lannen bisègstil ki ka koumansé oun jédi.

## Évènman
* 27 janvyé : oun asanblé dé gouvèlnò di provens é dé notab ki réyini annan plenn-an di Mughan ka proklanmen chah di Pèrs jénéral tirkmenn-a Afchar Nadir aprè dépozisyon-an dé dannyé séfévid, Tahmasp II ké so tiboug Abbas III.

* 8 mars : kouronnman di Nâdir Châh, chah di Pèrs fondatò di dinasti afshar-a. Li ka étann enfliyans pèrs-a an Lenn (finisman di règn an 1747).

* 24 avril : lédit ka entèrdi o Chinwa di konvèrti so kò o kristchannism.

* 26 mè : batay d'Ackia ant Fransé-ya ké Endjen-yan Chickasaw annan atchwèl Léta-a di Misisipi.

* 6 jen : masak di lak dé Bwa o Kanada ; papa-a Aulneau, tiboug éné-a di La Vérendrye ké ven é roun di yé konpagnon ka péri ataké pa Sioux.

* 17 ògtòb : Lanpir otoman-an ka pédi provens-ya dé Kokaz (Azerbaïdjan, Larméni ké Lajéyòrji) o profi di Pèrs-a o trété di Konstantinòp.

* 12 novanm : an Lenn, Marat-ya di peshwâ Baji Rao Ie (en) ka pati pou roun kanpagn vigtoryé kont Moghol-ya(finisman an 1737).

* 7 désanm : Benjamin Franklin ka kréyé atè Philadelphie la Union Fire Company, pronmyé konpagni di ponpyé volantèr an Lanmérik.

### Léròp
* 26 janvyé, Königsberg : abdikasyon di Stanislas Leszczyński di tronn di Pològn.

* 12 févriyé : Marie-Thérèse ka épouzé François-Étienne de Lorraine. Sa dannyé ka rounonsé o douché di Lorraine pou Toscane é di fòrt endenmnité ki vèrsé pa Lafrans-a. Koupl-a ké gen sèz timoun, don dis ké sirviv.

## Nòt ké référans

## Lyen ègstèrn
1737

thumb|17 sèptanm : linogirasyon di Linivèrsité-a di Göttingen

**1737** sa roun lannen koumin ki ka koumansé oun mardi.

## Évènman
* Mars : dèstriksyon di halle piblik di Dock Square an protèstasyon kont pri ègsésif-ya atè Boston.

* 30 mars : Marat-ya di peshwâ Baji Rao Ie (en), ki asosyé ké dé prens Rajput(Jai Singh II d’Amber) ka ménasé Delhi.

* 23 mè : fòs-ya di pacha maroken Ahmed Ben Séniber sa krazé pa Touareg-ya di l'amenokal Oghmor ag Alad à lès-a di Tonbouktou. Aprè so vigtwè, chèf touareg-a ka routiré so kò annan dézè-a, mé so lotorité ka étann so kò dézòrmé asou prèsk tout ansyen lanpir songhaï.

* Jen : koumansman di èspédisyon-an di Dannwa Fréderic Louis Norden à sasé-a dé sours di Nil (finisman an mè 1738). Li ka marké so vwayaj an fransé Vwayaj di Léjip é di Noubi, ki pibliyé an 1755.

* 11 - 12 ògtòb : tranmman di latè di Calcutta an Lenn. Oun vyolan siklonn ka ravajé Calcutta, bouchou-a di Gange é di Brahmapoutre : 300 000 vigtim.

* 17 ògtòb : oun tsounanmi konsékitif o séyism di Kamtchatka ka atenn 50 m di rotò o nò dé zil Kouril.

* 14 désanm : Moghol-ya ki dirijé pa Nizam-ul-Mulk sa krazé bò'd Bhopal.

## Nòt ké référans

## Lyen ègstèrn
1738

thumb|Lérop aprè trété-a di Vyenn.

**1738** sa roun lannen koumin ki ka koumansé oun mèrkrédi.

## Évènman
* 7 janvyé : trété di Duraha ant Nizam-ul-Mulk ké Peshwâ. Marat-ya ka òbténi Mâlwa ké roukonnésans-a di yé sizrennté.

* 23 mars : Nâdir Shâh ka konkéri Kandahar.

* 11 jen : Nâdir Shâh ka pran Ghazni.

* 30 jen : Nâdir Shâh ka pran Kaboul é ka rétabli lotorité irannyen-an asou kazi-totalité di téritwar afgan. Li ka vasalizé Liran-an, l’Afghanistan, khanat-a di Khiva (1738-1740).

* 17 sèptanm : Nâdir Shâh ka pran Djalalabad.

* 23 sèptanm : nofraj di Princess Augusta o larj di zil anmériken-an di Block Island bò'd New York.

* 26 sèptanm : Saint-Denis ka divini chèf-lyé di zil Bourbon-an o détriman di Saint-Paul.

* Désanm : Nâdir Shâh ka antré an Lenn pa pas-a di Khyber bò'd Peshawar, ki li ka kité 27-a. An janvyé 1739 li ka pran Lahore.

* Syèj d'Abomey pa Yoruba. Rwayonm-an d’Abomey ka péyé roun tribi o rwayonm d'Oyo.

### Léròp
* 4 févriyé : finansyé-a Joseph Süss Oppenheimer (Jwif-a Süss) sa ègzékité atè Wurtemberg.

* 5 févriyé : entèrvansyon fransé di kont di Boissieux an Kòrs à apèl-a di répiblik-a di Gênes (finisman an 1741). Marki-a di Maillebois ka ranplasé li an févriyé 1739.

## Nòt ké référans

## Lyen ègstèrn
1739

**1739** sa roun lannen koumin ki ka koumansé oun jédi.

## Évènman
* 1e janvyé, Latlantik sid : Jean-Baptiste Charles Bouvet de Lozier ka dékouvri zil-a Bouvet.

* 14 févriyé, Lenn : létablisman fransé di Kârikâl.

* 24 févriyé : Pèrsan Nâdir Shâh ka krazé Moghol-ya atè batay-a di Karnal.

* 20 mars : Nâdir Shâh prend Delhi don li ka fè masakré popilasyon-an ki révòlté 23-a.

* 12 mè : Nâdir Shâh ka konvoké roun lasanblé atè Delhi ki ka rèstoré Muhammad Shâh asou tronn moghol-a. Li ka roupati an anpòrtan roun fabilé biten (don roun bidim djanman, Koh-i Nor, ké roun fabilé tronn an fòrm di paon an dilò masif ki enkristé di pyèr présyé). Pèrs-a ka annègsé provens-ya odéla di l’Indus (Sind, Kaboul, lwès di Pendjab).

* 16 mè, Lenn : kapitchoulasyon di Salsette. Marat-ya ka pran Salsette ké Bassein asou Pòtidjé-ya.

* 12 jwiyé : gouvèlman britannik-a di Bombay ka signen roun trété di alyans ké Marat-ya.

* 25 jwiyé : kolonnizasyon di Vila Boa, annan léta-a di Goiás, o Brézil.

* 20 out : rétablisman définitif di Vis-rwayalté di Nouvèl-Grénad.

## Nòt ké référans

## Lyen ègstèrn
1725

**1725** sa roun lannen koumin ki ka koumansé oun lendi.

## Évènman
* 6 févriyé, Saint-Pétersbourg : koumansman di pronmyé vwayaj di dannwa Vitus Béring an Sibéri é annan loséyan Pasifik-a (finisman 1e mars 1730-a).

* 7 févriyé, Pèrs : lémir afgan-an Mir Mahmoud ka òrdonnen lègzékisyon-an di tout sirvivan-yan di fanmi rwayal séfévid-a à lègsépsyon-an di Chah Huseyin. So tiboug sirvivan Tahmasp II ka fwi atè Tabriz.

* 8 avril, Pèrs : Mir Mahmoud, pri di démans, sa ègzékité asou lòrd-a di so kouzen Ashraf ki ka anparé so kò di pouvwè atè Ispahan.

* 1e out : kapitchoulasyon di Tabriz ki asyéjé dipi 28 jwiyé-a pa Otoman-yan.

* 5 sèptanm : Otoman-yan ka anparé so kò di fòrtérès jéyòrjyen-an di Lori.

* 2 désanm, Lenn : annègsyon di Mahé pa Lafrans-a.

* Savan mouzoulman-an Alfa Ba, à kabèch-a dé Peul di Fouta-Djalon, ka antrouprann di konvèrti oben di chasé payen-yan. Li ka mouri pannan préparatif-ya di djihad ké so tiboug Ibrahim mo Timbo oben Karamoko Alfa ka pran so swit. Sousou-ya sa ripousé, ròt-ya sa rédjwi an sèrvaj. Karamoko Alfa ka fondé roun Léta féyodal é géryé (finisman di règn an 1751).

## Nòt ké référans

## Lyen ègstèrn
1740

thumb| 22 novanm : sèrman di fidélité à Marie-Thérèse

**1740** sa roun lannen bisègstil ki ka koumansé oun vandrédi.

## Évènman
### Lafrik
* 13 mè : asyéjé atè Kairouan, bey-a di Tinis ki ranvèrsé an 1735 Hussein Ie Bey sa kaptiré é décapité asou lòrd di so piti-névé Younès.

* Ashanti-ya ka atenn kot-a pa konkèt sigsésiv. Opokou Waré, sigsésò d’Osei Toutou détrwi Bono-Mansou (Ghana atchwèl). Koumèrs-a dilò, di nwè di kola ké dé lèsklav ka pèrmèt à roun sivilizasyon briyan di épanoui so kò annan rwayonm Ashanti-a ŕ koté yé vwézen (Agni, Baoulé, Pokou…).

* Koumansman di règn di Tegbessou, rwè di Dahomey (finisman an 1774).

* O koumansman di xviiie syèk, soultan-an di Baguirmi té kondjwi plizyò èspédisyon kont Borkou ké Kaouar, mé soultannat-a sa antouré di Dé pwisan rwayonm, Bornou ké Ouaday. An 1740, li divèt roukonnèt so kò vasal di Bornou.

### Lanmérik
* 22 févriyé : Pierre Céloron de Blainville, ké roun santenn di sòlda é di milisyen kannandjen ensi ki 200 Anmérendjen ki alyé, ka ataké Chickasaws (bò'd lavil atchwèl-a di Memphis, Tennessee). Sa dannyé ka signen lapè-a.

* 13 jen - 20 jwiyé : léchèk di syèj di Saint Augustine an Florid pa Britannik-ya.

## Nòt ké référans

## Lyen ègstèrn
1741

**1741** sa roun lannen koumin ki ka koumansé oun dimanch.

## Évènman
* 9 mars - 20 mè : léchèk dé Britannik d'Edward Vernon o syèj di Carthagène dé Lenn.

* 18 mars/Avril : ensirègsyon dé lèsklav nwè atè New York (Great Negro Plot).

* 7 avril : boulanjé-ya di New York ka arété travay-ya pou protèsté kont pri-a ki élvé di blé.

* 15 mè : Nâdir Shâh ka chapé à roun atanta, sa ki ka randé li fou firyé.

* 26 jwiyé (15 jwiyé di kalandriyé julyen) : Alekseï Tchirikov, ki ka apartni à dézyenm èspédisyon-an di Kamtchatka, dirijè pa navigatò dannwa-a Vitus Béring, ka atenn l'Alaska aprè ki li dékouvri détrwa-a di Béring ki ka séparé Lazi-a di Lanmérik-a annan parti nò-a di loséyan Pasifik-a ; navir-a di Bering sa an wè di zil-a Kayak landimen-an.

* 1e out - 10 ògtòb : Ris-ya d'Alekseï Tchirikov ka èsploré kot sid-a di l'Alaska ké zil Aléoutchen-yan.

* 10 out : pacha di Travancore ka défè Konpagni néyèrlandé-a dé Lenn oryantal atè batay-a di Colachel bò'd Kânyâkumârî.

* Tegbessou di Dahomey ka anparé so kò di Ouidah.

### Léròp
* 25 janvyé, Lafrans : maréchal-a di Belle-Isle sa nonmen anbasadò ègstrayòrdinèr an Lalmangn pou api élègsyon-an à Lanpir-a di douk di Bavyè. Li ka kité Pari 4 mars-a é ka adòpté roun atitid rézoliman ostrofòb à la Diète enpéryal di Francfort.

## Nòt ké référans

## Lyen ègstèrn
1744

thumb| 22 févriyé : batay di cap Sicié.

**1744** sa roun lannen bisègstil ki ka koumansé oun mèrkrédi.

## Évènman
* 24 janvyé : asasina di lipè jézwit Giuseppe Lamberti. Koumansman di révòlt-a di Francisco Dagohoy annan zil di Bohol o Filipin (finisman an 1829).

* 25 janvyé : King George's War oven lagèr franko-britannik an Lanmérik di Nò (finisman an ògtòb 1748).

* Mars : lirwè-a di Sennar Baadi IV Abou Chilouk ka krazé larmé abyssine di négus Iyasou II. Rwayonm mouzoulman-an di Sennar (Soudan atchwèl) ka travèrsé roun péryòd florisant jouk finisman-an di syèk.

* 15 jen, Spithead : finisman di vwayaj di Commodore Anson otour di monn. Lanmiral britannik-a Anson, ki charjé di débarké o Pérou, ka wè so flòt an parti ki détrwi pa tanpèt-a. Ké sèl navir-a ki ka rété li, li ka roupati bò'd Filipin-yan à pourswit-a di galyon di Manille pou an rapòrté triyonfalman kargézon-yan an Gran-Brétangn.

* 8 désanm : fondasyon di Copiapó o Chili.

* Larabi : pakt di sab ké di Koran. Koumansman di Pronmyé Léta saoudjen anba règn di cheikh bédouin Mohammed ibn Saoud, asou modès lowazis-a di Darriyah, o sant di dézè arabik.

## Nòt ké référans

## Lyen ègstèrn
1745

thumb|27 jen : priz di Louisbourg, gravir alman.

**1745** sa roun lannen koumin ki ka koumansé oun vandrédi.

## Évènman
* 11 mè-27 jen, trwazyenm Lagèr entèrkolonnyal : syèj ké priz di fòrtérès-a di Louisbourg asou Zil-a di  Kap-Bréton pa Britannik-ya.

* William Pepperell, oun rich marchan armatò ki charjé di koumannman dé troup kolonnyal ké Peter Warren, ki charjé di dirègsyon-an di tout véso-ya dé kolonni ki sitchwé o nò di Virjini-a, aprè ki li asyéjé Louisbourg pannan sis simenn, ka fòrsé Louis Du Pont Duchambon à sédé fòrtérès o Anglé.

* 19 sèptanm : larèstasyon-an di Samuel Baldwin ka provoké roun ensirègsyon o New Jersey, koté fèrmyé pov-ya ka dispité latè-a o rich propriyétèr, ki ka ègzijé dé lwayé. Samuel Baldwin, ki ka posédé roun tit di propriyété ki akòrdé pa Endjen-yan, sa arété pou pa-péyman di lwayé o propriyétèr vwézen é anprizonnen atè Newark. Pèp-a ka fòrsé lapòrt-ya di prizon-an pou libéré li. Lòské Dé wonm ki té libéré Baldwin sa arété, dé santenn di sitwayen di New Jersey ka asanblé yé kò divan prizon-an é ka an libéré okipan-yan.

## Nòt ké référans

## Lyen ègstèrn
1746

thumb|16/27 avril : batay di Culloden, twèl di David Morier.
**1746** sa roun lannen koumin ki ka koumansé oun sanmdi.

## Évènman
### Lanmérik
* 22 jen-27 ògtòb : léchèk di èspédisyon-an di douk d'Anville pou roupran Lakadi o Britannik.

* 9 jwiyé : Juan Francisco de Güemes y Horcasitas ka pran so fongsyon-yan di vis-rwè di Nouvèl-Lèspagn (finisman an 1755).

* 19-20 out : syèj ké priz di Fò Massachusetts pa Fransé-ya.

* 3 sèptanm, Mègsik : gouvèlman militèr èspagnòl o Nuevo Santander.

* 22 ògtòb : fondasyon di Kolèj di Princetown annan New Jersey (jòdla atè Létazini).

* 28 ògtòb, Pérou : dèstriksyon di Lima pa roun tranmman di latè. Pòr-a di Callao sa anpòrté pa roun radmaré.

* Kolonnizasyon di Goyaz an Brézil.

### Lazi
* Mars-jen, Lenn : Sikh-ya ka roupran lofansiv-a. Gouvèlnò moghol-a di Lahore Yahiya Khan ka déklanché roun térib réprésyon ki konnèt anba non-an di pronmyé ghalughara (holocauste), ki ka fè 10 000 vigtim.

* 6 jwiyé : batay naval di Négapatam ant Bertrand-François Mahé de La Bourdonnais ké Edward Peyton annan loséyan Endjen-an.

* 4 sèptanm : lanpir otoman-an ké Pèrs afsharid-a ka signen roun trété di lapè o kan di Kerden, ant Qazvin ké Téhéran. Routour o frontchèr délimité pa trété-q di Qasr-i-Chirin di 1639.

## Nòt ké référans

## Lyen ègstèrn
1747

**1747** sa roun lannen koumin ki ka koumansé oun dimanch.

## Évènman
* 10 - 11 févriyé : batay di Grand-Pré. Fòs fransé-ya di Ramezay ké Coulon de Villiers ka sirprann é ka défè milis-a di Massachusetts ki té kantonnen annan vilaj-a.

* 15 avril : piblikasyon pa Benjamin Franklin annan The Gentleman's Magazine di diskou di Mademoiselle Polly Baker. Li ka konparèt pou senkyenm fwè-a divan lakou-a di lajistis di Connecticut bò'd Boston pas li té mété o monn roun bata.

* 8 avril : priz di Ouidah pa Yorubas coalisés. Lirwè-a di Dahomey (Bénen) Tegbessou ka parvini à roun akò an 1748.

* 4 sèptanm : fondasyon di la Det almindelige Handelskompagni. Réynyon-an dé konpagni dannwa-a di Lislann ké di Growennlann ka pèrmèt kolonnizasyon-an di Growennlann.

* 19 sèptanm : Rolland-Michel Barrin, kont di La Galissonière, nonmen gouvèlnò di Nouvèl-Lafrans, ka rivé atè Kébèk.

## Nòt ké référans

## Lyen ègstèrn
1748

thumb|17 òktòb : lévé di syèj di Pondichery.

**1748** sa roun lannen bisègstil ki ka koumansé oun lendi.

## Évènman
* 11 janvyé : gouvèlnò moghol-a di Lahore, Shahnawaz Khan, sa briga asou Ravi pa lirwè-a d’Afghanistan Ahmad shah Abdali, ki té anvayi Pendjab. Lahore sa mété à sak.

* 11 mars : Ahmad Shâh sa briga atè Manupur bò'd Sirhind pa Moghol-ya alò ki li té ka maché asou Delhi.

* 14 avril : fondasyon di San Nicolás de los Arroyos an Lajantin.

* 28 avril, Lenn : koumansman di règn d'Ahmad Shâh Bahâdur lanprò Moghol (finisman an 1754). Lanpir moghol-a ka rédjwi so kò o distrik di Delhi.

* 28 out - 17 ògtòb : syèj-a di Pondichéry pa Britannik-ya sa roun léchèk. Oun entans rivalité franko-britannik ki ka koumansé an Lenn.

* 1e ògtòb : Châh Rukh, mèt di Khorasan, sa proklanmen Chah di Pèrs atè Mashhad (finisman di règn an 1796).

* 18 ògtòb : trété d'Aix-la-Chapelle. Finisman di Lagèr-a di zoré-a di Jenkins ant Lèspagn-an ké Rwayonm-Ini. O Kanada, routour à sitchwasyon-an d’anvant koumansman-an di lagèr-a (annilasyon dé konkèt, kou sala di Louisbourg).

## Nòt ké référans

## Lyen ègstèrn
1749

thumb|3 out : mò di Nabab di Carnatic, gravir di Paul Philipoteaux

**1749** sa roun lannen koumin ki ka koumansé oun mèrkrédi.

## Évènman
* 21 jen, Lakadi : nouvèl gouvèlnò britannik-a di Nouvèl-Lékòs Edward Cornwallis ka débarké atè Chibouctou ké 2576 kolon. 12 jwiyé-a, syèj-a di gouvèlman di Nouvèl-Lékòs sa transféré d'Annapolis Royal à lavil-a nouvèl ki fondé Halifax.

* 23 jwiyé : Charles des Herbiers ka roupran posésyon di Louisbourg pou rwè-a di Lafrans. Troup britannik-ya ka évakiyé lavil-a 30 jwiyé.

* 3 out, lagèr karnatik : Anwaruddin Muhammed Khan, nabad di Carnatic, sa briga é tchwé pa Chanda Sahib, apiyé pa Nizâm d'Hyderâbâd Muzaffar Jang ké Lafrans-a, atè batay-a d'Ambour. Dupleixcontrôle le Carnatic, ka risouvwè dé tribi enpòrtan di so alyé-ya é ka fe roukonnèt so kò gouvèlnò di sid di Lenn. Konpagni anglé-a ka réyaji mollement, épi ka dézigné roun nouvèl gouvèlnò, Clive, ki ka konprann politik-a di Dupleix é ka imité li.

* 1e sèptanm : Fransé-ya ka évakiyé Madras é ka roumété lavil-a o troup britannik di lanmiral Boscawen.

* 24 sèptanm, Nouvèl-Lékòs : Micmac ka déklaré lagèr-a o Britannik.

## Nòt ké référans

## Lyen ègstèrn
1750

**1750** sa roun lannen koumin ki ka koumansé oun jédi.

## Évènman
* 13 janvyé : trété di Madrid, ki ka prévwayé dé règtifikasyon di frontchèr ant Pòtidjal ké Lèspagn an Lanmérik di Sid : la Colônia de Sacramento divèt fika échanjé kont sèt misyon jézwit di Lourougwé. Endjen-yan dé rédiksyon jézwit, ki soutni ké armé pa rélijyé, ka roufizé enkòrporasyon o Pòtidjal (Lagèr dé Guaranis), o pwen ki ké fè révizé trété-a an 1761.

* Aprè sa trété dé limit, roun lékip di kartograf, ki dirijé pa Mendonça Furtado, ka èsploré Lanmazonn-an.

* La mainmise asou téritwar-a dé sèt misyon ka pèrmèt o Britannik, ki alyé o Pòtidjé, di pratiké kontrébann ké Pérou an évitan konsèrvasyon-yan ké Èspagnòl-ya di Rio de la Plata.

* 29 jen : Séfévid-a Abū Turāb sa proklanmen Chah di Pèrs anba non-an d'Ismaïl III, pa Karim Khan Zend (1750-1779) ki ka ègzèrsé pouvwè-a ké tit-a di Vakil (réjan) d’Iran ké Chiraz pou kapital. An 1760, li ka fondé dinasti-a Zand.

* Sèptanm, Lagèr anglo-micmac : konstriksyon di Fò Lawrence asou rwin-yan di Beau basen pa roun wonm di menm non, an Nouvèl-Lékòs.

## Nòt ké référans

## Lyen ègstèrn
1742

thumb|12 févriyé : kouronnman di Charles VII di Saint- Martin Louie à Francfort-sur-le-Main.

**1742** sa roun lannen koumin ki ka koumansé oun lendi.

## Évènman
* 14 janvyé : Joseph François Dupleix, ka divini Dirègtò Jénéral-a dé kontwè fransé o Lenn atè Pondichéry. Li ka kolonnizé roun parti di Lenn-an o profi di Lafrans-a.

* Mè : révòlt quechua di Juan Santos Atahualpa o Pérou.

* 18 jwiyé (7 jwiyé di kalandriyé julyen) : vigtwè britannik kont Lèspagn-an atè batay-a di Bloody Marsh, an Lajéyòrji(Lagèr di zoré-a di Jenkins).

* 11 jwiyé : konstitisyon Ex quo singulari. Lipap-a Benoît XIV ka kondannen politik-a dé Jézwit an Lachin (rit malabar ké rit chinwa). Finisman di djopopo-a dé Rit.

* 3 novanm : Pedro Cebrián y Agustín ka pran so fongsyon-yan di vis-rwè di Nouvèl-Lèspagn (finisman an 1746).

* Madagaskar : Sakalave Andrianiveniarivo, frè d’Andriamahatindriarivo, aprè ki li konkéri valé-ya di Sofia é di Sambrino, épi zil-a di Nossi-Bé ké téritwar-a di l’Ankarana, ka divini rwè di Boina(finisman an 1770). Sakalav-ya ka tchipé alò ké rwayonm-yan di Ménabe é di Boina tchèr-a di Madagaskar.

## Nòt ké référans

## Lyen ègstèrn
1743

**1743** sa roun lannen koumin ki ka koumansé oun mardi.

## Évènman
* 1e janvyé : tiboug-ya La Vérendrye, Louis-Joseph ké François Gaultier rimonté Ro Misouri-a jouk pyé dé montangn Roché. 30 mars-a, yé ka rouvandiké lwès anmériken-an pou Lafrans-a.

* 2 mars, lagèr di zoré-a di Jenkins : Britannik-ya ka ataké La Guaira o Vénézwéla atchwèl, épi Puerto Cabello 26 avril-a.

* 28 mè : Van Imhoff ka divini gouvèlnò jénéral-a di Konpagni néyèrlandé-a dé Lenn oryantal atè Batavia (finisman 1e novanm 1750). Li ka tanté di réfòrmé métòd-ya di koumèrs é di kolonnizasyon an lizaj an Lendonnézi, mé so réfòrmism ké fè fayit.

* Sistenm kolonnyal olandé-a sa gangrennen pa koripsyon-an, favoritism-an é ka aprété li o gain. Kontrol-a di téritwar di plizanpli vas annan roun léta pli èstrik ka nésésité roun flòt ké roun larmé enpòrtan. Limitasyon-an di prodiksyon-an pou tchenbé kour-ya ki fini pa tari sèrten résours ké èsplwatasyon-an bò'd Léròp-a gen tandans à diminiyé, alò ki marché azyatik-a sa konkiransé pa Britannik-ya ké Fransé-ya. Pou kaché défisit-ya épi garanti dividand-ya o agsyonnèr, dirègtò-ya ka pratiké roun politik sistématik d’anpren.

## Nòt ké référans

## Lyen ègstèrn
1753

**1753** sa roun lannen koumin ki ka koumansé oun lendi.

## Évènman
* 11 janvyé : konkòrdat an Lèspagn ki ka ofisyalizé drwè-a di patronnaj rwayal é ka fè tonbé d'enpòrtan rouvini annan kès-ya di Léta-a. A pronmyé manifèstasyon-an di régalism.

* 26 févriyé : Guarani-ya ka roufizé di fika déplasé di ròt koté-a di rio Uruguay an aplikasyon di trété di Madrid di 1750 épi, ké lèd-a di roun parti dé misyonnè jézwit, ki ka antrouprann roun guerilla di rézistans.

* 1e mars : Laswèd-a ka adòpté kalandriyé grégoryen-an.

* 3 avril, Rwayonm-Ini : pronmyé lègtir di Jew bill à la Chambre des lords, épi an chanm-an dé koumin 17-a. Lalwa britannik-a ka pèrmèt natiralizasyon-an dé Jwif. Gouvèlman-an ka éfòrsé so di nòrmalizé èstati sivik-a dé Jwif (Jew bill), sa ki ka antrennen oun ajitasyon antisémit, mé san vyolans. Tantativ-a ka échwé é bill sa annilé pa Palman-an an janvyé 1754.

* 5 avril : Fondasyon di British Museum atè Lonn an Gran-Brétangn.

* 1e mè : Savan swédwa-a Carl von Linné(Carolus Linnaeus) ka pibliyé so klasifikasyon dé radjé, Species plantarum.

## Nòt ké référans

## Lyen ègstèrn
1754

**1754** sa roun lannen koumin ki ka koumansé oun mardi.

## Évènman
* 2 jen : vizir-a Imad-ul-Mulk ka dépozé Ahmad Shâh Bahâdur é ka plasé Aziz-ud-din asou tronn-an di Lanpir moghol-a.

* 14 ògtòb : Dupleix sa kontren di kité Lenn-yan pou Lafrans-a.

* 13 désanm : koumansman di soultannat otoman d’Osman III (finisman an 1757). Lapè pannan so règn.

* 26 désanm : trété di Sadras ka signen pa Charles Godeheu ké Thomas Saunders ki ka entèrdi o konpagni britannik ké fransé tout agtivité politik an Lenn. Agtivité-a divèt fika strikman koumèrsyal.

* Lagèr sivil an Dzoungari. Amoursana, ki soutni pa khan Kazakh Ablaï, ka opozé so kò atè Dawadji, khan di Dzoungari. À laswit-a di roun défèt ki enflijé pa Dawadji, Ablaï piyé téritwar oïrat-a é ka rouganyen lanpir ris-a. Amoursana divèt fwi an Lachin koté li sa akéyi pa lanprò-a Qianlong ki li ka pronmèt sa api pou konkéri tronn-an di khanat oïrat.

* Kréyasyon di roun mouvman Bachkir nasyonnal ké mouzoulman animen pa Tatar Adbullah Miagsaldin ki lé « chasé Ris-ya ké lèd-a di Bondjé »… Réprésyon-an ké fika térib o pwen ki patché Bachkirs ké désidé di divini lèsklav-ya dé Kirghiz (o sid) di pè di fika masakré. Sirvivan-yan ka partisipé à révòlt-a di Pougatchev.

## Nòt ké référans

## Lyen ègstèrn
1751

thumb|Fò Beausejour an 1755.

**1751** sa roun lannen koumin ki ka koumansé oun vandrédi.

## Évènman
* 26 févriyé : jénéral-a Bandi, aprè ki li rétabli lòrd-a o Tibé, ka enstalé protègtora chinwa-a : lirwè-a ka pédi so pouvwè o profi di dalay-lama, ki akonpagné di kat minis tibéten é di Dé ambans(gouvèlnò militèr) chinwa.

* Avril, Lakadi : konstriksyon di Fò Beauséjour, épi menm lannen-an di Fò Gaspareaux annan Bè Vèrt-a pa Fransé-ya.

* 11 mè : chart di Pennsylvania Hospital,  pronmyé-a dé Trèz kolonni.

* 29 mè, Kanada : konstriksyon di Fò La Jonquière asou Saskatchewan.

* 23 sèptanm-14 novanm, lagèr karnatik : Robert Clive ka défè Fransé-ya atè Arcot. A finisman-an di lenfliyans fransé-a atè Madras. Syèj-a di Tiruchirapalli(Trichinopoly) pa Fransé-ya sa roun léchèk (1752).

* 18 ògtòb : tranmman di latè majò atè Port-au-Prince an Ayti. Lavil-a sa détrwi.

* Ògtòb : koumansman di Lè-a Hōreki o Japon (finisman an jen 1763).

* 3 désanm, lagèr karnatik : vigtwè britannik di Robert Clive asou fòs-ya franko-endjen ki kondjwi pa Raza Sahib annan plenn-an d’Arni (Tiruvannamalai).

* 16-18 désanm, lagèr karnatik : nouvèl vigtwè di Robert Clive o syèj di Conjeveram.

## Nòt ké référans

## Lyen ègstèrn
1756

**1756** sa roun lannen bisègstil ki ka koumansé oun jédi.

## Évènman
* Douran livèr-a 1755-1756, lijèl-a ké lannèj-a ka kozé roun « dzoud » an Mongoli : zannimo-ya sa désimé é roun lépidémi di varyòl ka anpòrté moun-yan.

* Févriyé : roun kò èspédisyonnèr chinwa ka maché an Mongoli kont khan-an di Dzoungari é ka pran pozisyon asou l'Ili é Amoursana divèt fwi atè Semipalatinsk an avril. Li ka fè òkò roun fwè apèl à lèd-a dé Kazakh d’Ablay khan. Venki pa troup mandchou-ya, yé ka piyé Dzoungari-a. Amoursana ka échwé égalman annan so léfò-ya di ganyen alyans-a di Catherine II di Larisi. Pé di nòb oïrats ka soutni li, é pèp-a dé Arat sa lasé di lagèr-a.

* 7 jen : lanmò di Badan Singh (en), ki gen réyini Jat-ya ka réyisi à élarji so fyèf di Bhâratpur asou roun enpòrtan réjyon o sid di Delhi (Âgrâ, Dholpur, Mathurâ…).

* 20 jen : Siraj-ud-daulah, nouvèl nabab-a di Bengal, ki ka afirmé so endépandans vizavi di pouvwè moghol ka ataké Calcutta é ka anparé so kò di Fò William. 146 Britannik sa konfiné annan roun lokal san lè, « trou nwè »-a. Dé tchèr-ya ka mouri asfigsyé. Posésyon britannik-ya ka limité alò so kò à roun ansanm di pòr di kontwè ki réparti an trwa rézidans : Calcutta, Bombay ké Madras.

## Nòt ké référans

## Lyen ègstèrn
1757

thumb|23 jen : Robert Clive ka kontré Mir Jafar, koumandan dé fòs di nabab, aprè batay di Plassey..

**1757** sa roun lannen koumin ki ka koumansé oun sanmdi.

## Évènman
* 2 janvyé : Robert Clive, ki ka dirijé alò Madras, aplé pa East India Company(Konpagni anglé dé Lenn oryantal), ka roupran Calcutta o koté di lanmiral-a Watson ké 600 Éropéyen ké 1900 Cipayes.

* 23 janvyé : lirwè-a d’Afghanistan Ahmad shah Abdali ka pran Delhi é ki ka mété li òkò à sak.

* 5 févriyé : vigtwè britannik asou nabab-a di Bengal ki té ka tanté di roupran Calcutta ; oun trété ki signen 9 févriyé-a atè Alinagar ka roukonnèt dispozisyon-yan ki té pran an 1717 é ka pèrmèt o Britannik di fòrtifyé Calcutta.

* 23 mars : Robert Clive ké lanmiral-a Watson, vyolan nétralité ki konkli ké ajan-yan di Konpagni fransé-a dé Lenn oryantal, ka pran Chandernagor.

* Mars : maréchal mandchou-a Zhao Hui ka briga khan-an di Dzoungari Amoursana ki té ka asyéjé kò-a d'okipasyon chinwa Urumqi. Li ka vansé jouk l’Imil, an plen Tarbagataï, tandi ki ròt kolonn chinwa ka réyokipé Kouldja.

## Nòt ké référans

## Lyen ègstèrn
1752

thumb|Benjamin Franklin ka envanté paratonèr-a.

**1752** sa roun lannen bisègstil ki ka koumansé oun sanmdi.

## Évènman
* 28 mars - 13 jen : Dupleix sa mété an léchèk o syèj di Trichinopoly annan konfli-a ant Britannik ké Fransé an Lenn.

* 3 avril : Ahmad shah Abdali ka annègsé Punjab-a.

* 19 avril : Mozanbik-a ka divini otonnonm pa rapò o gouvèlnò pòtidjé di Goa.

* Avril : Môn-yan ka anparé yé kò d'Ava, kapital birman-an, ka mété fen à dinasti-a Taungû. Menm lannen-an, chèf birman-an Alaungpaya (Alompra) ka rébélé so kò é ka proklanmen so kò lirwè di Birmanni 29 févriyé-a(dinasti Konbaung). Li ka roupran kontrol-a di majò parti-a di Ro-Birmanni, ka anparé so kò di Pégou, di Rangoon, di Tenasserim é ka mouri divan Ayutthaya(1760). Atè Pondichéry, Joseph François Dupleix ka désidé di entèrvini o koté dé Môns, tandi ki Konpagni anglé-a dé Lenn oryantal ka anparé so kò di zil-a di Negrais an avril 1753 pou an fè roun baz naval. Alaungpaya ka briga Môn-yan ké yé alyé fransé.

* 11 jen, lagèr karnatik : kapitchoulasyon di Jacques Law aprè léchèk-a di syèj di fòrtérès-a di Trichinopoly, koté routranché so kò Muhammad Ali. Nabab-a di Carnatic Chanda Sahib sa asasiné ké Muhammad Ali, alyé dé Britannik, ka ranplasé li.

## Nòt ké référans

## Lyen ègstèrn
1755

thumb|13 jwiyé : mò du Braddock atè batay di Monongahela.

**1755** sa roun lannen koumin ki ka koumansé oun mèrkrédi.

## Évènman
* 13 févriyé : atè Java, Olandé-ya ka enpozé trété-a di Giyanti pa lakèl rwayonm-an di Mataram sa divizé ant lirwè-a ké roun di so tonton-yan.

* Mars : lofansiv chinwa-a kont Khanat dzoungar.

* Mè : chèf birman-an Alaungpaya (Alompra) ka anparé so kò di lavil-a di Dagon ki li ka rounonmen Rangoon é ka réyinifyé Birmanni-a.

* 6 jen, Brézil : fondasyon di Konpagni jénéral-a di koumèrs di Maranhão e Grão Pará. Li ka risouvwè monnonpòl-a di koumèrs di koton di réjyon-an. Li sa souprimen an 1777.

* 7 jen : tranmman di latè annan nò-a di Pèrs-a. Li ka fè 40 000 vigtim.

* 26 jen : à lanmò-a di Iyasou II, Yoas, tiboug-a d’Ouèbi, ka épouzé Galla di négus, òkò tiboug, sa proklanmen négus di Létchopi asou ro tour-a di palè. Gala-ya di Ouollo ka divini pli fò, sirtou ki pwisans-a dé ségnò di Qouara, paran di Méntouab, vòv di Bacaffa, é ka diminiye pa ròt chèf an vwa di randé so kò endépandan : Choa, déjà séparé di lanpir-a, Lasta anba désandan-yan dé rwè Zagoué, Ras Micaél annan Tigré-a, ki ka òbténi pou so tiboug, épi pou li, d’épouzé dé prensès tifi di Méntouab é ka konkéri Lasta, swé-dizan pou kont-a di souvren.

## Nòt ké référans

## Lyen ègstèrn
1758

thumb|Lapès à Hambourg.

**1758** sa roun lannen koumin ki ka koumansé oun lendi.

## Évènman
* 21 mars : Marat-ya ka pran Sirhindpuis Lahore 20 avril-a.

* 29 avril : batay di Gondelour ant Lafrans-a ké Rwayonm-Ini. Lanmiral-a d’Aché ké Lally-Tollendal ka débarké dé ranfò atè Pondichéry.

* 3 out : batay di Negapatam oben di Karikal. Lanmiral-a d’Aché ka désidé di viré atè l’Île-de-France pou ivèrné, sa ki ka anpéché Lally-Tollendal di ataké Madras.

* Ògtòb : priz d'Aksou an Kachgari pa maréchal mandchou-a Zhaohui (Chao Hui) ; li ka pasé roun livèr ki difisil, ki asyéjé atè Yarkand, so wonm-yan ki sa rédjwi o kannibalism, anvan di risouvwè dé ranfò an 1759.

* 9 désanm : vigtwè britannik atè batay-a di Condore oben di Peddipore. Marki-a di Conflans divèt réfijyé so kò atè Masulipatam.

* 14 désanm : Fransé-ya di Lally ka mété syèj-a divan Madras ; li sa lévé 16 févriyé 1759-a.

* 26 désanm : priz di Goré pa Britannik-ya ka chasé Fransé-ya di Sénégal (finisman an 1779).

* Désanm : Birman-yan di nouvèl dinasti-a Konbaung, anba lòrd-ya di lirwè Alaungpaya, ka ravajé Imphal, kapital di Manipur.

## Nòt ké référans

## Lyen ègstèrn
1759

thumb|13 sèptanm : Montcalm, mòrtèlman blésé à batay dé plèn d'Abraham.

**1759** sa roun lannen koumin ki ka koumansé oun lendi.

## Évènman
* 12 févriyé : Ali II Bey ka sigsédé à so frè Mohammed kou bey di Tinis (finisman an 1782). Li ka favorizé Éropéyen-yan, an partikilyé Fransé-ya ké Britannik-ya.

* 18 févriyé : Lally ka lévé syèj-a di Madras. Fransé-ya ka pédi Masulipatam an mars.

* 7 mars-7 avril : syèj di Masulipatam.

* Oun nouvèl mwa di Jwiyé trè chose Dé lannen aprè 1e sèptanm : maréchal mandchou-a Zhaohui (Chao Hui) ka anparé so kò di Kachgar é di Yarkand. Kachgari-a sa annègsé à Lachin-an anba non-an di « nouvèl mach » : Xinjiang.

* 10 sèptanm : batay di Pondichéry oben di Porto Novo dispité ant lèskad fransé-a di lanmiral-a d’Aché ké sa-a di britannik di vis-lanmiral George Pocock, san rézilta.

* 30 sèptanm : vigtwè fransé annan roun konba ké Anglé-ya atè Vandavachi, bò'd Pondichéry.

* 6 ògtòb : Birman-an Alaungpaya ka fè masakré okipan-yan di kontwè di Konpagni anglé-a dé Lenn oryantal asou zil-a di Negrais.

* 25 novanm : Birmanni : Olandé-ya sa venki définitivman pa Britannik-ya atè Bedara. Oun tranmman di latè ka fè 20 000 vigtim atè Baalbek o Liban.

## Nòt ké référans

## Lyen ègstèrn
1760

**1760** sa roun lannen bisègstil ki ka koumansé oun mardi.

## Évènman
* 22 janvyé : jénéral britannik-a Coote ka défè Fransé-ya di Lally atè batay-a di Wandiwash. Britannik-ya ka asyéjé Pondichéry (priz 15 janvyé 1761-a).

* 8 - 16 avril : syèj d’Ayutthaya pa Birman-yan, ki entéronp pa sézon-an di lapli. Yé rwè Alaungpaya ka mouri asou chimen-an di routour.

* 10 ògtòb : koumansman di règn di Ieharu Tokugawa, shogun di Japon (finisman an 1786). Li ka poté roun gran entérè pou syans ògsidantal-ya ki véyikil pa « étid olandé »-ya.

* Lirwè-a di Ségou Tom Mansa sa asasiné pa so prétoryen-yan. Roun wonm di pèp, Ngolo Diarra ka pran pouvwè-a (1766) é ka étann rwayonm-an di Ségou jouk Tonbouktou ké Djenné épi ka lansé Dé èspédisyon kont Mosi-ya di Ro-Volta. Li ka réyenstalé so kapital atè Ségou-Koro, ki té abandonnen plizyò lannen plito, é ka fondé roun véritab dinasti ki ka régné jouk 1862.

### Lanmérik
* 20 mars : lensandi di Boston.

* 28 avril : Batay di Sainte-Foy (Kébèk). Larmé franko-kannandjen, anba koumannman-an di Chouvalyé François Gaston di Lévis, ka ranpòrté roun vigtwè asou larmé britannik-a o lòrd di jénéral britannik Murray. Britannik-ya sa asyéjé.

* Francisco Cajigal de la Vega ka pran so fongsyon-yan di vis-rwè di Nouvèl-Lèspagn pa entérim (finisman 6 ògtòb-a).

* 9 mè : roun frégat britannik ka jité lank-a divan Kébèk, ki roujwenn pa Dé ròt (15 mè). Sa ranfò-ya ka pèrmèt yé di lévé syèj-a.

## Nòt ké référans

## Lyen ègstèrn
1761

thumb|16 désanm : priz di Kolberg.

**1761** sa roun lannen koumin ki ka koumansé oun jédi.

## Évènman
* 4 janvyé : dépa di Copenhague di roun èspédisyon dannwa an Larabi (1761-1767), ki roulaté pa Carsten Niebuhr.

* 14 janvyé : Marat-ya sa krazé atè Pânipat, bò'd Delhi pa Afgan-yan di Timour Shâh.

* 16 janvyé : Fransé-ya (Lally-Tollendal), aprè dézas-a di Vandavashy, ka kapitchoulé atè Pondichéry, épi ka pédi tout yé posésyon o sid di Lenn-an o profi dé Britannik. Dannyé kontwè-a di Konpagni fransé-a, Mahé, ka tonbé 10 févriyé-a.

* 12 févriyé : pronmyé trété di Pardo ki ka révizé trété-a di Madrid di 1750 ant Lèspagn-an ké Pòtidjal-a.

* Avril : rivé atè Tobolsk di jéyograf fransé Chappe d'Auteroche lò di so vwayaj di étid an Sibéri. 6 jen-an li ka òbsèrvé tranzit-a di Vénis.

* 6 jen : Britannik-ya ka pran Donminik-a à Lafrans-a.

* Òbsèrvasyon asou 62 lyé diféran dé tranzit di Vénis divan disk solèr-a (1761 ké 1769), ki ka pèrmèt kalkil-a di distans-a ant Latè kè Vénis (149 637 000 km).

* 23 jen : peshwâ di Marat Balaji Baji Rao ka mouri é so tiboug-ya ka opozé yé kò pou so sigsésyon. Pyès pwisans endjen pa sa an mizour di ègzèrsé roun kèlkonk hégémonie.

## Nòt ké référans

## Lyen ègstèrn
1762

thumb|3 òktòb : kouronnman di Catherine II di Risi, Stefano Torelli, 1777.

**1762** sa roun lannen koumin ki ka koumansé oun vandrédi.

## Évènman
* 8 janvyé-16 févriyé : Matinik-a sa konkéri pa Britannik-ya di Rodney. Grénad, Saint-Vincent, Sainte-Lucie ké Tobago sa priz douran pronmyé trimès.

* 5 févriyé : roun nouvèl envazyon afgan an Lenn ka provoké wadda ghalughara (ségon holocauste). Patché Sikh sa masakré bò'd Malerkotla.

* 13 jen : koumansman di syèj di La Havane pa Britannik-ya.

* 27 jen : kapitchoulasyon di fò di Saint-Jean de Terre-Neuve ki tchenbé pa Britannik-ya.

* 6 out : Palman-an di Pari ka randé roun arè ki ka souprimen Konpagni-a di Jézi. Jézwit-ya sa èspilsé di Lagwiyann.

* 12 out : kont-a d’Albemarle ké Pocock ka pran La Havane asou Èspagnòl-ya.

* Out : Jamphel Gyatso (1758–1804) sa entronnizé atè Lhassa kou lwitchenm dalay-lama.

* Li ka dézentérésé so kò dé zafè tanporèl.

* 15 sèptanm : vigtwè britannik asou Lafrans-a atè batay-a di Signal Hill.

* Koumansman di règn di Go-Sakuramachi, enpératris di Japon (finisman an 1771).

* 18 sèptanm : kapitchoulasyon di Fò di Saint-Jean di Latè-Nòv ki tchenbé pa Fransé-ya.

## Nòt ké référans

## Lyen ègstèrn
1763

**1763** sa roun lannen koumin ki ka koumansé oun sanmdi.

## Évènman
* 27 janvyé : kapital di Brézil sa transféré di Salvador de Bahia à Rio de Janeiro.

* 10 févriyé : signatir di trété di Pari ka mété fen à lagèr-a di Sèt Lannen. Gran-Brétangn ka divini mèt di roun lanpir kolonnyal immans, dispropòrsyonnen à mizour-a di so mwayen-yan, é sirtou hétérogène (Linda Colley).

* Trété-a ka mété fen o protègtora fransé asou Deccan. Lafrans-a ka pédi tout so pozisyon-yan an Lenn hormis kontwè-ya di Pondichéry, Karikal, Yanaon, Mahé ké Chandernagor ki li sa randé. Kontwè fransé-ya di Sénégal, mwen Goré, ka divini britannik.

* Kanada, valé-ya di l’Ohio é di Misisipi, Florid-a ké Tobago, tout katolik, sa sédé à Gran-Brétangn. Lalwizyann-an sa sédé à Lèspagn-an, tandi ki Gran-Brétangn ka randé Kiba ké Filipin à Lèspagn-an an léchanj di Florid-a. Lafrans-a ka konsèrvé ki Lézanti-ya, don Sen-Donmenng, mé Gran-Brétangn ka òbténi Donminik-a, Saint-Vincent ké Grénad (Ceded Island). Pòtidjal-a ka rékipéré asou Lèspagn-an téritwar-ya di Saint-Sacrement.

## Nòt ké référans

## Lyen ègstèrn
1764

thumb|Òktòb : konférans ant Henri Bouquet é sé Endyen, gravir daprè oun twèl di Benjamin West, 1766.

**1764** sa roun lannen bisègstil ki ka koumansé oun dimanch.

## Évènman
* Janvyé : Ahmad Shâh ka entèrvini pou sètchenm fwè-a atè Lahore an Lenn. Aprè so dépa, Sikh-ya ka òrgannizé yé kò an léta. Yé ka tchipé Lahore an mè 1765.

* 3 févriyé : dé kolon akadjen, ki vini di Sen-Malo anba dirègsyon-an di Bougainville, ka enstalé so kò o Malwinn (finisman an 1767).

* 15 févriyé : fondasyon di lavil-a di Saint-Louis (Misouri).

* 2 - 3 mars : fondasyon di Kolèj di Rhode Island, fitir Linivèrsité Brown.

* 5 avril : Sugar Act (tagsasyon di souk pa Britannik-ya).

* Kolonni britannik : Métropòl-a, ki à kontragté dé anpren pou asiré défans-a dé kolonni, ka tandé fè péyé roun parti di so dèt-ya pa kolonni-ya é ka adòpté dé mizour fiskal ant avril 1764 ké mè 1765 : proyibisyon di souk antiyé, ka antrétni di 10 000 wonm di troup, drwè di tenb ki la frapé zak-ya ki notaryé ké journal-ya.

## Nòt ké référans

## Lyen ègstèrn
1767

**1767** sa roun lannen koumin ki ka koumansé oun jédi.

## Évènman
* 20 janvyé : gouvèlnò-a di Bengal Robert Clive sa raplé pa Konpagni anglé-a dé Lenn oryantal é ranplasé pa Harry Verelst. Aprè so dépa, loprésyon-an ké koripsyon-an dé Britannik asou Bengal-a ka mennen lanmizè-a asou péyi-a.

* 18 mars, Ambala : léchèk di èspédisyon-an an Lenn di lirwè afgan Ahmad Shâh Abdâlî. Sikh-ya ka pran kontrol-a di Pendjab.

* 24 mars : lasanblé di New York sa sispann pas lòrd di rwè di Rwayonm-Ini pas li roufizé Quartering Act à laswit-a dé pronmyé ensidan ant troup britannik-ya ké kolon-yan (11 out 1765.

* 7 avril : troup birman-yan ka anparé so kò d’Ayutthaya, kapital di Siam é détrwi lavil-a. Sa-a sa roupriz pa jénéral syanmwa Taksin 7 novanm-an.

* 28 mè : Trété di lapè ant Maròk-a ké Lafrans-a ka konkli atè Marrakech, ki swivi 30-a di roun trété di racha di 190 lèsklav.

* Trété di lapè é di koumèrs ant Maròk-a ké Lèspagn-an ki signen atè Marrakech.

## Nòt ké référans

## Lyen ègstèrn
1768

thumb|La Boudeuse, frégat di Bougainville

**1768** sa roun lannen bisègstil ki ka koumansé oun vandrédi.

## Évènman
* 23 févriyé : trété di Madras. Britannik-ya ka anlvé Sarkar-ya di Nò o Nizâm (Rajahmundry, Ellore, Mustafanagar, Chicacole ké Murtizanagar).

* 14 mars : trété ant bey-a di Tinis ké Konpagni rwayal-a di Lafrik ki ka òbténi monnonpòl-a di lapèch-a di koray. Fransé-ya ka ouvri roun kontwè atè Bizerte, an Tinizi, épi ka òbténi lotorizasyon-an di enstalé so kò asou La Galite é, plita, o kap Bon.

* Mars : jénéral birman-an Maha Thihathura ka briga kò èspédisyonnèr chinwa-a an Birmanni é ka kontrenn li à roupasé Salouen.

* 17 mè : lòrd-a di èspédisyon dé Jézwit ka rivé o Filipin.

* 15 jen, Sidon : koumansman di èspédisyon-an di James Bruce an Léjip, an Noubi é an Abyssinie (finisman an 1773).

* 25 out : koumansman di pronmyé vwayaj di James Cook (finisman an jwiyé 1771). Li ka mennen dé savan atè Tayti pou òbsèrvé tranzit-a di Vénis.

* 26 sèptanm : Gurkha, géryé rajput ki kondjwi pa Prithvi Narayan, ka pran Katmandou o Népal.

* 1e ògtòb : mil sòlda sa kondannen atè Boston pa Britannik-ya. Di frékant èskarmouch ka éklaté ant popilasyon ké sòlda-ya (cf. Masak di Boston, 5 mars 1770).

## Nòt ké référans

## Lyen ègstèrn